# 185. Ady Endre – Diósi Ödönnének

[Budapest, 1905. febr. 6.]

Istenért mi van írjon vagy sürgönyözzön

[Címzés:]
A. D. 13
Paris Bureau 96 Poste restante

## 185. Ady Endre – Diósi Ödönnének

[Budapest, 1905. febr. 6.]

K: OSZK – Fond 74/4/28 – Távirat – Pr.: vétel dr. Nádor Henriktől 1966.

Dat.: De Budapest; 5N 1167; 14;6;4H20 S – épb: Paris Central 6 fevr (a többi olvashatatlan) – Paris Grand Hotel 6 fevr 5–H 40 SOIR 05 – Paris Grand Hotel 20 45 [?] 6–2 05. – A számokból és betűkből az hámozható ki, hogy a Budapesten (febr.) 6-án délután (4 óra 20 perckor?) feladott távirat este ért Párizsba (20 óra 45 perckor?).

M: ADok 37. (faksz.) – AEl I. 163.

Diósiné egy hónapig nem válaszolt a levelekre, Ady ezért kétségbeesett táviratot küld a poste restante címre. A Brüll Bertának írt levélből (186. sz.) tudjuk meg, hogy az asszonytól febr. 10-én jött az első levél.

E táviratból ismerjük Diósiné leveleinek poste restante címét. Ez az egyik cím, később egy másik is felbukkan. Az épb pedig azt árulja el, hogy a 96-os számú postahivatal a Grand Hôtelben volt, ide kellett az asszonynak eljönnie leveleiért.