# 328. Ady Endre – Bölöni Györgynek

[Velence, 1906. okt. 5.]

Kedves Gyurkám,

disznók, restek, snasszok vagytok. A levelet mindig csak ígéritek. De legalább ne írjatok az ánziksz-kártyák címoldalára, mert ez minden esetben harminc szantimba kerül. És ti és Dodó már egy kis vagyonba kerültetek eréven. Hogy éltek? Itt most gyönyörű idő van: fürdünk. De nekem ezer baj adódott. És olyan ideges vagyok, mint egy gyógyíthatatlan őrült. Szervusztok: Ady

[Címzés:]
Monsieur G. de Bö-
löny[!], a Rue Cain-
pagne – Premiere Paris
(Francia)[!]

## 328. Ady Endre – Bölöni Györgynek

[Velence, 1906. okt. 5.]

K: PIM – A. 2/11 – Postai levelezőlap, felirata: Cartolina Postale Italiana – 1 f. – 140 x 91 mm – Tintaírás – Pr.: vétel Bölöni Györgytől 1954.

Dat.: fpb: Venezia S. Elisabetta di Lido 5–9–06.

M: Bölöni 104. – AEvl 153. – AEl I. 225.

eréven: olvasata bizonytalan. Bölöni ezért kihagyta, Belia pedig – úgy tűnik – nem kéziratból közölte a levelet, mert ez a szó nála is hiányzik.