# 255. Neményi Erzsébet – Ady Endrének

[Budapest, 1906. febr. 28.]

906. II./29.

Igen tisztelt kollegám, fogadja jó szívvel ezt a pár sort: és miután ön épp oly jól tudja, mint én, hogy az ember nem írhat mindig annyit, amennyit akarna, hát vegye úgy, mintha legalább is tízszer ennyi volna. –

[Nyomtatottan a névjegyen:] Neményi Erzsébet

## 255. Neményi Erzsébet – Ady Endrének

[Budapest, 1]906. febr. 29. [28.]

K: MTAKK K8/54 – A levélíró névjegye – 1 f. (r–v) 105 x 60 mm – Tintaírás – Pr.: vétel Ady Lajosnétól 1951.

M: AEl I. 389.

A keltezés tollbotlás: 906. II./29. – 1906 nem volt szökőév.

Neményi Erzsébet (1882–1908): újságíró, a BN, A Hét és a Pester Lloyd munkatársa, Ady kollégája. Bírálata az Új Versek-ről A Hét 1906. febr. 25-i számában jelent meg. Mentegetőzése arra vonatkozik, hogy Kiss József lapjában nem írhatta meg mindazt, amit szeretett volna, mert a főszerkesztő úgysem adta volna le a lapban. Kiss József és Ady viszonya a nagyváradi évek végétől fenntartásos, sőt gyakran ellenséges. (L. Kovalovszky Miklós összefoglalását a kérdésről EmlAE III. 389–341.; a 111. és 249. sz. levelet és jegyzetét és az 1907. évi levelezést).