# 155. Ady Endre – Papp Gyulának

[Párizs, 1904. júl. 31.]

Kedves Szent Atyám, sajnálom, hogy zavaros anyagi szituációm miatt egy elevent nem küldhetek Önnek ebből a párisi fajtából. Ezerszer üdvözli

Ady Endre

[Címzés:]
Msgnr. Gyula Papp
curé cath gr.
Érmindszent
u. p. Érkávás – Hongrie

## 155. Ady Endre – Papp Gyulának

[Párizs, 1904. júl. 31.]

K: Dr. Szállási Árpád orvostörténész tulajdonában – Zárt képes levelezőlap (fiatal színesbőrű nő), nyomtatott felirata: Postkarte – Cartolina postale – Carte postale – Post card. Weltpostverein. – 1 f. – 90 x 140 mm – Tintaírás, a levélszöveg a lap képes oldalán – A címoldalon ismeretlen írással a címzés sorai közé írva Ady párizsi címe található. Bizonyára Papp Gyula jegyezte fel így a családtól megkapott címet. – Pr.: antikváriumi vétel, az eladó Papp Aurél leszármazottja vagy megbízottja lehetett.

Dat.: fpb: Paris Grand Hotel 31 7 04 – épb: olvashatatlan.

M: Vekerdi László: Látogatás egy Ady-gyűjtőnél. Jelenkor 1977. 11. sz. 1025.

A címzésben a rövidítés nyilván a papi személyt megtisztelő Monseigneur, Monsignore.

Papp Gyuláról és Adyval való kapcsolatáról l. a 38. sz. levél jegyzetét.