# 361. Ady Endre – Marchişiu Otíliának

[Párizs, 1907. jan. 31.]

Kedves Itóka,

a kis kávéházban (itt a Medicis-n) várlak. Itt voltam egész délután. De unatkoztam. E levelet a Clunyben írom. S személyesen viszem a szállodádba. Hozd el az Új Idők-et.

Kézcsók Ady Endre

[Címzés:]
Madame
O. de Kozmutza
Hotel du Pantheon

## 361. Ady Endre – Marchişiu Otíliának

[Párizs, 1907. jan. 31.]

K: PIM – A. 6/29. – Levélpapír borítékkal – 1 f. (r) – 138 x 182; 96 x 144 mm – Ceruzaírás – Pr.: vétel Bölöni Györgytől 1954.

M: Bölöni 113. – AEl I. 235.

A kelet Bölöni könyvében található.

a kis kávéház: a Café Gambrinus (l. a 344. sz. levél jegyzetét). – A Café Cluny a diáknegyedben van, képét l. Bölöni 112/3. Marchişiu Otília Bölöninek írt naplószerű levelében jan. 31-i kelettel ez áll: „Bandi nem írt. Talán rossz néven vette, hogy a múltkor nem mehettem el. Majd megbékülünk. Az is lehet, hogy Révész érkezett.” (Bölöni 116.) A szállodába beadott levél talán késve jutott el a címzetthez. Révész csak febr. 9-én érkezett meg Párizsba.