# 40. Bak Rafael, Halász Alfréd, Leitner Soma, Magyar Miklós – Ady Endrének

Budapest, 1902. febr. 2.

A Menjünk vissza Ázsiába című cikk becsületes szerzőjét üdvözöljük a budapesti demokraták nevében.

Bak Rafael Magyar Miklós Leitner Soma Halász Alfréd

## 40. Bak Rafael, Halász Alfréd, Leitner Soma, Magyar Miklós – Ady Endrének

Budapest, 1902. febr. 2.

K: nincs – Távirat

M: NN 1902. febr. 2. – Hegedűs: AEnn 182.

A távirat előzménye: Vázsonyi Vilmost, a demokrata párt alapítóját és országgyűlési képviselőjét egy debreceni előadása miatt a parlamentben megtámadták, és botrányos körülmények között megakadályozták, hogy felszólaljon. Ady ebben az időben még fenntartás nélkül támogatta Vázsonyit mint a polgári demokratikus fejlődés egyetlen parlamenti szószólóját, s több cikkben védelmére kelt (l. Vázsonyi afférja, A kultúrbestia c. cikkeket és jegyzetüket: AEÖPM II.2 211–212., 216–217., 429–431., 432.). Nevezett cikke a NN 1902. jan. 31-i számában jelent meg (AEÖPM II.2 218–220., 433.). Az aláírókról nem sikerült semmit megtudnunk, bizonyára a demokrata párt fővárosi tagjai voltak.