# 382. Ady Endre – Marchişiu Otíliának

[Párizs, 1907. ápr. 28.]

Kedves Itókám,

köszönöm Diósyné nevében is a te kedves figyelmedet. Még nem mehettem el a Szalonba s téged se volt eleddig időm meglátogatni. Az öreg Révész már Váczott van, mint egy Adélhoz írott lapon bejelenti. Semmi ujság, főképpen semmi jó máig – és nálad? Üdvözöl a viszontlátásig kézcsókkal híved Ady

[Címzés:]
Madame de Kozmutza
Hotel du Pantheon
Place du Pantheon
Paris.

## 382. Ady Endre – Marchişiu Otíliának

[Párizs, 1907. ápr. 28.]

K: PIM – A. 6/34. – Postai levelezőlap (carte postale) – 1 f. – 141 x 90 mm – Tintaírás – Pr.: vétel Bölöni Györgytől 1954.

Dat.: fpb: Paris Grand Hotel 1515 1–[5] 07.

M: itt először.

A címzett Bölöninek is beszámol a meghívásról és Ady válaszáról: „1907. Április 30. Lédának és Bandinak meghívót küldöttem a Szalon vernisszázsára. Megköszönték a figyelmet, de Bandi nem jött el a szalonba s engem sem volt ideje meglátogatni. Azt írta: »Semmi újság, főképpen semmi jó máig.«” (Bölöni 123.) – Ady ír erről a kiállításról: Magyarok a párizsi nagy Szalonban – BN 1907. máj. 18. (AEÖPM VIII. 220–221.)