# 359. Ady Endre – Marchişiu Otíliának

[Párizs, 1907. jan. 28.]

Édes Itóka, bocsáss meg, hogy csak tudatlak magamról s a dolgokról. Pénteken ideg-görcsök között feküdtem, éjjel ittam s egy percet nem aludtam. Szombaton béketárgyalások voltak s szombat délután helyreállt a béke. De azóta sem dolgoztam, bomlott és fél-halott vagyok. Ma kaptam egy kártyát Gyurkától. Írja, hogy belátogat Zilahr<ól>|:a:| s fölkeresi az öcsémet. Ugyancsak ma írt Ignotus. Azt írja, hogy Révész elseftelt egy novellás-kötetet s a napokban már Párisban lesz. De Révésztől még nem kaptam megerősítő hírt. És te hogy vagy? Ha a pénz neked febr. 3 előtt sürgős, írd meg azonnal. Szeretnék veled találkozni. Ma este nem lehet, végre írni akarnék. Holnap esetleg s megírom. Szeretettel üdvözöl Belzebub.

[Címzés:]
Madame de Kozmutza
Hotel du Pantheon
Place du Pantheon. E. V.

[Feladói cím:]
E. de Ady
15 (rue) Constantinople
Hotel de l’Europe.

## 359. Ady Endre – Marchişiu Otíliának

[Párizs, 1907. jan. 28.]

K: PIM – A. 6/10. – Csőposta levéltávirat, carte pneumatique – 1 f. – 112 x 143 mm – Tintaírás – A címoldalon ceruzával írt szám: 38, a címzett szobaszáma – Pr.: vétel Bölöni Györgytől 1954.

Dat.: fpb: Paris XVI. 17 28–2 07 – épb: Paris R. Claude Bernard 28 Janv 7–00 Soir 07.

M: Bölöni 113. – AEl I. 234.

A levél első mondataiban leírt események magyarázata a 347., 349., 351., 354., 355., 357. sz. levelekben található. E hétfőn írt levélben Ady arról számol be, hogy napokig tartó harag után szombaton kibékült asszonyával.

Ugyancsak ma írt Ignotus: l. az előző levelet.