# 25. Ady Endre – Varga Ilonának

[Érmindszent, 1899. dec. 9–10.]

Édes Illim!

A maga levelét még nem kaptam, de én ígéretemhez híven írok.

Falun vagyok. Egészen nyárspolgár. Gyógyúlok erősen. Sokat gondolok magára…. Na de a többit csak akkor írom meg, ha előbb maga is ír. Talán már holnap kapok levelet? Csókolja kezeit

igaz híve
Endre.

## 25. Ady Endre – Varga Ilonának

[Érmindszent, 1899. dec. 9–10.]

K: MTAKK K 18/148 – 2 f. (1. f.: r) – 112 x 173 mm – Összehajtott levélpapír – Tintaírás – V. I. sorszáma: 15. – Pr.: vétel V. I.-tól 1958.

Dat.: AEl I. 66.: dec. 8–9.

M: EmlAE II. 280. (betűhű) – AEl I. 66. (mai helyesírással).

Az első Érmindszentről küldött rövid levél nyugodtabb, kiegyensúlyozottabb lelkiállapotot jelez. Először van otthon az apai szándékkal szembeszegülő pályamódosítása után. A családban béke van, kényszerű beletörődés a nagyfiú döntésébe. A nyomasztóvá váló debreceni élettől, környezettől való megszabadulással együtt ez az igazi gyógyír.