# 323. Ady Endre, Diósi Ödönné – Bölöni Györgynek, Marchişiu Otíliának

[Catania, 1906. szept. 20.]

[Ady írásával:]

Kedves Gyurka, szép, szép, de azért csak egy Páris van. Hogy vagytok?

Itóka, kedves, mit csinálnak? Ezer üdvözlet:

Ady

[Diósiné írásával a lap képes oldalán:]

Csütörtök. Itóka édes, én most már beállhatnék Sada testvérének Maroccoban, olyan fekete vagyok, rém hőség van itt, ugymint Maltaban és Messinában is volt. Sokszor ölel ugyszintén Gyurkát is

Léda asszony

[Címzés:]
Mme Itóka de
Kozmutza, Pla-
ce du Pantheon.
hotel du Pantheon
Paris.
Francia[!]

## 323. Ady Endre, Diósi Ödönné – Bölöni Györgynek, Marchişiu Otíliának

[Catania, 1906. szept. 20.]

K: PIM – A. 6/15 – Képeslap, felirata a címoldalon: Cartolina Postale, képoldalon: Catania. Piazza Duomo – 1 f. – 138 x 91 mm – Ceruzaírás – Ady szövege a címoldalon, Diósinéé a képoldalon, a címzés Ady írása – Pr.: vétel Bölöni Györgytől 1954.

Dat.: fpb: Catania 20 – a többi szám olvashatatlan.

M: Bölöni 104. – AEl I. 223.

Catania szicíliai város. Diósiné által említett név magyarázatát Bölöni (103.) adja meg: „Az egzotikumok [Adyt] Párizsban is érdekelték. Lédával gyakran jártak ki a Bois-ba, hol a Jardin d’Acclimatation arab falujában összebarátkoztak egy Sada nevű kis marokkói lánykával, akinek kedvességét éveken át emlegették.”