# 28. Ady Endre – Varga Ilonának

[Nagykároly, 1899. dec. 18.]

Édes! Nagykárolyból, a hol most vagyok, írom e pár szót. Már feladott s gyorsan befejezett levelemből kimaradt az, hogy legközelebbi levelemért 24-ikén küldhet.

Csókolja a kezeit Bandi.

[Címzés:]
Illi
Debreczen.
Poste restante.

## 28. Ady Endre – Varga Ilonának

[Nagykároly, 1899. dec. 18.]

K: MTAKK K 18/156 – Virágos, képes levelezőlap „Üdvözlet” felirattal – 92 x 156 mm – Ady sorai a képes oldalon; a túlsó oldal csak a címzésre szolgál – Tintaírás – V. I. sorszáma (?): 23. – Pr.: vétel V. I.-tól 1958.

Dat.: fpb: Nagykároly, 1899. dec. 18. – épb: Debreczen, 1899. dec. 18.

M: EmlAE II. 284. (pontatlan szöveg) – AEl I. 69. (mai helyesírással).

E levéltől kezdve Varga Ilona sorszámai eltérnek a Kovalovszky Miklós által megállapított sorrendtől. A tizennyolcadik Ady-levélen 23-as szám olvasható.