# 152. Ady Endre – Bölöni Györgynek

[Párizs, 1904. jún. 22.]

Kedves Gyurka, levelednek megörültem. Már azt hittem, hogy Szent-Pálként faképen[!] hagytál bennünket. Holnap csütörtökön 1 és 3 óra között szeretettel várlak üdvözöl jun. 22 Ady

[Címzés:]
Monsieur
G. de Bölönyi[!]
Páris
160 Rue St. Jacques

## 152. Ady Endre – Bölöni Györgynek

[Párizs, 1904.] jun. 22.

K: PIM – A.2/6 – Postai levelezőlap/carte postale – 144 x 89 mm – Tintaírás – Pr.: vétel Bölöni Györgytől 1954.

Dat.: fpb: Paris R. Ballu 04 6 22

M: Bölöni 39. – AEl I. 149.

A máj. 13-i orvosi viziten Bölöni Ady kísérője és tolmácsa volt. Ezt követően Londonba utazott. Onnan visszatérve levelet írt Adynak. Ady válasza ez a levél. Látogatása alkalmával barátját megnyugodva, jó kedélyállapotban találta. „Köztünk a tragikus orvosi vizitről egy életen át nem esett szó többé soha” (Bölöni 28–29.).