# 242. Ady Endre – Diósi Ödönnének

[Budapest, 1905. dec. 24. előtt]

Édes, jóm, drágám, egyetlenem, levél vár a rue St. Anne-on. Azért írom ezt: hátha csak idejössz el. Szeretlek s meghalok, ha távolélek tőled.

## 242. Ady Endre – Diósi Ödönnének

[Budapest, 1905. dec. 24. előtt]

K: OSZK – Fond 74/4/107 – Hajtott levélpapír (vízjel Hungaria paper) – 2 f. (1. f.: r) – 111 x 175 mm – Tintaírás – Pr.: vétel dr. Nádor Henriktől 1966. – Brüll Berta másolata: OSZK – növn. 1946/21/37 – Pr.: a másoló ajándéka 1946.

M: RSle 448. – ADok 16. (faksz.) – RAöl 448. (k. n.) – AEl I. 189. (1905. dec.)

A levelet az előzőkhöz kapcsolva helyeztük el itt. Hogy az előző levélre vonatkozik-e ez a rövid figyelmeztetés, nem dönthető el teljes bizonyossággal, de az összekapcsolás nélkül keltezhetetlen lenne, illetőleg 1905 őszétől 1908 tavaszáig (a szerelem felmenő szakaszában) számtalan időpontra elhelyezhető lenne. A poste restante levelezésről l. az előző levél jegyzetét.

idejössz el: a Grand Hotel Bureau 96-os postahivatalba.