# 398. Ady Endre – Marchişiu Otíliának

[Párizs, 1907. jún. 20.]

Kedves Itóka,

én holnap pénteken este utazom. Ha ma tizenegy felé eljöhetsz abba a kávéházba, ahonnan a minap este hazamentél (Rue de Rome a Gare St. Lazar oldalával szemben) jőjj. Ha nem, fáradj el holnap tizenkettőkor a hotelbe s a szalonban várj. Üdvözöl szeretettel

Ady.

[Címzés:]
Mme de Kozmutza
11 Place du Pantheon
Hotel du Pantheon

[Feladói cím:]
E. de Ady 15 Rue Constantinople

## 398. Ady Endre – Marchişiu Otíliának

[Párizs, 1907. jún. 20.]

K: PIM – A. 6/22. – Csőposta levéltávirat; carte pneumatique – 1 f. – 111 x 147 mm – Tintaírás – A címoldalon ismeretlen ceruzaírással: 38 – Pr.: vétel Bölöni Györgytől 1958.

Dat.: fpb: Paris Malesherbes 20 juin 6–10 07 – épb: Paris 38 R. Claude-Bernard 20 juin 7–10 07

M: Bölöni 125. – AEvl 166. – AEl I. 252.

Ady jún. 21-én indult, és 23-án érkezett Budapestre. Szokása szerint menet-jövet kiszállt Münchenben, és egy napot töltött ott. De kiszállt Bécsben is (l. a következő levelet), hogy barátjával, Medve Miklóssal találkozzon. Az útról Bölöninek és Révésznek táviratot küldött érkezéséről, ők „baráti szokás” szerint várták őt az állomáson. Bölöninek szóló távirata késett, csak Révész volt ott a pályaudvaron (Bölöni 125.). Ady a Párizs Szállóban szállt meg.