# 408. Ady Endre – Kozmutza Kornélnak

[Budapest, 1907. aug. 1.]

Édes Kornélkám, ne haragudjon, hogy nem írtam magának. Több dolgom, bajom van, mint maga sejteni tudná. Hát örül Párisnak? Hogy élnek? Ha visszafele jön, megáll-e Pesten. Isten vele. Szereti magát

Ady Endre

[Címzés:]
Mons. Kornél
de Kozmutza
Paris
22 Place Dauphine

## 408. Ady Endre – Kozmutza Kornélnak

[Budapest, 1907. aug. 1.]

K: PIM – A. 6/1 – Képeslap (Budapest, Bazilika) – címoldalon: levelező-lap – 1 f. – 139 x 89 mm – Tintaírás – Szöveg a lap mindkét oldalán – Pr.: vétel Bölöni Györgytől 1954.

Dat.: fpb: Bp 907 aug 1 – épb: Paris 3 aout 07.

M: AEl I. 257. – EmlAE III. 48.

Kozmutza Kornél: dr. Cornel Cozmutza (1892–?) orvos, Marchişiu Otília Kozmutza Kornél postatisztviselővel kötött első házasságából született fia. Diákkorában nyaranként a szünet egy részét anyjánál, Párizsban töltötte. Így találkozott Adyval már az előző évben (l. a 303. sz. levelet). A fiútól Párizsból kaphatott levelet Ady, amelyre késve válaszolt. Belia szerint a levél címzettje id. Kozmutza Kornél, aki a fiáért utazott Párizsba, s akit Ady már 1904 óta ismert (l. AEl I. 420.). Kovalovszky közli dr. Cornel Cozmutza craiovai orvos emlékezését Adyval való találkozásairól (EmlAE III. 44–49.). A levél címzettje szerinte is Marchişiu Otília fia. Erre vall a gyöngéd, gyereknek szóló szeretetteljes hang is.