# 49. Győri Napló szerkesztősége – Ady Endrének

[Győr, 1903. jún. 5–7. ?]

A te mártíromságod buzdít minket gondolataink bátor leírására. Légy ezerszer üdvözölve, amikor átléped börtönöd küszöbét, ahova a reakció szelleme zár téged. Haladj tovább a te egyenes utadon.

Győri Napló
szerkesztősége

## 49. Győri Napló szerkesztősége – Ady Endrének

[Győr, 1903. jún. 5–7?]

K: nincs – Távirat a NN-ból.

M: Győri Napló 1903. jún. 11. nyomán NN 1903. aug. 1. – Hegedűs: AEnn 334. – AEÖPM IV. 402.

Ady Endre 1901. ápr. 22-én Egy kis séta címmel cikket írt a Nagyváradi Friss Újságba, amelyet Halász Lajos szerkesztett (AEÖPM I.2 491.). A cikkben a nagyváradi kanonok-sor „előkelő palotáinak” gazdagságát és azok „legmihasznább, legingyenélőbb” lakóit állítja szembe a külváros nyomortanyáinak szegénységével. A nagyváradi káptalan pert indított ellene sajtó útján elkövetett becsületsértés címén, s Adyt három napi fogházbüntetésre ítélte a törvényszék. A büntetés kitöltésére a fellebbezés miatt csak 1903. jún. 5–7-én került sor (l. AEÖPM III. 401–404.; Hegedűs: AEnn 213–216., 333–336.; EmlAE II. 557.).

A távirat kezdeményezője Karácsonyi Aladár volt. (L. a 45. sz. levél jegyzetét.)