# 139. Ady Endre – Bölöni Györgynek

[Párizs, 1904. febr. 28.]

Kedves Gyurka, ez nem járja, hogy mi nem tudunk találkozni. Hétfőn 2 – 1/2 4-ig voltam a Grand Caffeeban.[!] Eszelj ki valamit. Ismeretlenül ölel Ady Endre

[Címzés:]
Monsieur
G. Bölöny etudient[!] en droit
160 rue Saint-Jacques
Páris

## 139. Ady Endre – Bölöni Györgynek

[Párizs, 1904. febr. 28.]

K: PIM – A.2/2. – Képeslap/carte postale (tájkép fekete kutyával) – 1 f. 146 x 92 mm – Tintaírás – Szöveg a lap képes oldalán – Pr.: vétel Bölöni Györgytől 1954.

Dat.: fpb: P 04 2 28 – épb: Ø

M: Bölöni 24. – AEvl 102. – AEl I. 142.

A személyes találkozás tehát csak márciusban történt meg. Ezt követte a fiatal jogász-újságírónak Diósiékkal való megismerkedése. Bölöni az első meghívás után gyakori vendég volt náluk. Márciusi kelettel (ill. postabélyegzővel) nem maradt fenn levél, talán Bölöni látogatásai tették feleslegessé a levelezést.