# 68. Ady Endre – ismeretlen (váradi?) lap szerkesztőségének

[Nagyvárad, 1903. szept. 23–24.]

Tekintetes Szerkesztőség,

nagyon kérem, ha csak lehet, adjanak nekünk levonatot a református gyűlésről. Igaz hívük

## 68. Ady Endre – Ismeretlen (váradi?) lap szerkesztőségének

[Nagyvárad, 1903. szept. 23–24.]

K: nincs

M: Közölve az AEÖPM IV. 6. képmellékletén (168/9) található faksz. alapján – Névjegy – Nyomtatott szövege: Ady Endre – a Nagyváradi Napló pol. napilap szerkesztője – A levél szövege a névjegy verzóján.

A levélke talán Bustya Endre közvetítésével került az AEÖPM IV. sajtó alá rendezőjéhez, Vezér Erzsébethez.

A Magyar Protestáns Irodalmi Társaság 1903. szept. 23–24-én Nagyváradon tartotta vándorgyűlését. Ady mint a NN szerkesztője, de úgy is mint a szerkesztőség egyetlen protestáns (református) munkatársa hivatalból figyelemmel kísérte a gyűlés eseményeit, s az ő feladata volt a lapban az ezekről szóló hírek, közlemények összeállítása. Ő írt vezércikket a vándorgyűlés jelentőségéről és feladatairól, s jegyzeteket a város protestáns vendégeiről. A rövid levélke feltehetően valamilyen helyi protestáns egyházi lap szerkesztőségének szólt.