# 230. Ady Endre – Brüll Bertának

[Budapest, 1905. nov. 5. vagy 6.]

Kedves Bertuska,

semmi, semmi az, amit írhatok. Adéltól naponként várok levelet. Egyelőre e levél késik. Én nem mehetek e hónap végéig szanatóriumba, mivel a könyvemmel sok bajom van s egyébként is tömérdek az elintéznivalóm. Gyönyörű illusztrációt kaptam a kötethez Nagy Sándortól, az anarkista piktortól.

Ha lemegyek vagy lemennék Váradra, elnézhetnék hozzátok. Kezeiteket csókolja a te rossz barátod

Ady

## 230. Ady Endre – Brüll Bertának

[Budapest, 1905. nov. 5. vagy 6.]

K: OSZK – Fond 74/1/19 – BN levélpapír (l. a 213. sz. jegyzetet) – 1 f. (r) – 218 – 274 mm – Tintaírás – Ismeretlen kéz: 1906. jan. – Pr.: vétel dr. Nádor Henriktől 1966.

M: RSle 209. – RAöl 472–473. (1906. jan.) – AEl I. 185. (nov.)

E levélben Ady megismétli a nov. 5-én Diósinénak írottakat (l. 229. sz. levelet), tehát aznapra, legfeljebb a következő napra keltezhető. A levél tárgyi utalásaira a magyarázatot l. az előző levél jegyzeteiben.