# 285. Ady Endre – Bölöni Györgynek

[Budapest, 1906. jún. 13.]

Édes Gyurkám,

Eddig így áll a dolog: Szombaton este indulok. Rosszak az idegeim s lehet, hogy pihennem kell Münchenben. Nekem mindenesetre nézz egy nem drága, ideiglenes (elsejéig vagy esetleg tovább) szállodai szobát. Majd táviratban tudatlak az utról s várj, ha teheted az állomáson

Ölel
Bandi.

[Címzés:]
Monsieur
G. de Bölöny[!]
Páris
9 Rue Campaigne-Première[!]

## 285. Ady Endre – Bölöni Györgynek

[Budapest, 1906. jún. 13.]

K: PIM – A. 2/8 – Sűrűn vonalkázott BN levélpapír (l. a 213. sz. jegyzetet) BN borítékban – 1 f. (r) – 211 x 273, 122 x 161 mm – Tintaírás – A levélpapír és a boríték tintafoltos – Pr.: vétel Bölöni Györgynétől.

Dat.: fpb: Bp 906 jun 13 – épb: olvashatatlan.

M: Bölöni 58., faksz. 40. – AEvl 151. – AEl I. 215.

Nekem mindenesetre nézz egy nem drága, ideiglenes (elsejéig vagy esetleg tovább) szállodai szobát: Bölöni a Quartier Latinban, az Odéonhoz közel, a Rue Casimir-Delavigne 3. sz. alatti Hôtel des Balcons-ban talált szobát Adynak. Itt lakott szeptember elejéig. A szálló falára 1956-ban emléktábla került. (Képét l. AEÖPM VIII. III. t.)