# 156. Ady Endre – Ady Lajosnak

[Párizs, 1904. szept. 8.]

Kedves Lajos, pénzt köszönöm, nagyon-nagyon. Sorsomról körülményesen értesítelek. Adj át meleg üdvözletet zilahi jó embereimnek. Szidd le azt a büdös-rest Bölöni Gyurkát. Csókol Endre

[Címzés:]
Mr. Lajos de Ady, professeur
Zilah
Hongrie

## 156. Ady Endre – Ady Lajosnak

[Párizs, 1904. szept. 8.]

K: nincs meg.

M: ALné 56. – AEl I. 149.

A levelet Ady Lajos is jelzi a dátum és az első mondat közlésével (AL 99.), a dátum a postai bélyegző kelte lehet. Hozzáfűzött megjegyzése: „hozzám írt levelei tele is vannak mindig pénzügyi panaszokkal, s a legvékonyabb pénzforrásokhoz szóló sürgetésekkel.” Bölöni György nyár végén vagy ősz elején Párizsból Magyarországra tért vissza. Ady Lajos Zilahon vagy Pesten találkozhatott vele.